गोपाळ गुरुनाथ बेवूर

जनरल गोपाळ गुरुनाथ बेवूर पीव्हीएसएम (११ ऑगस्ट, १९१६:शिवनी - २४ ऑक्टोबर, १९८९)  हे भारतीय सैन्याचे ८ वे लष्कर प्रमुख होते. निवृत्तीनंतर ते डेन्मार्कमधील भारताचे राजदूत होते. 

चार दशकांच्या प्रदीर्घ सेवेत जनरल बेवूर यांनी दुसऱ्या महायुद्धादरम्यान लढाईत भाग घेतला आणि नंतर १९६५ मधील दुसऱ्या युद्धादरम्यान तसेच १९७१ मधील तिसऱ्या युद्धादरम्यान दक्षिण कमांडचे प्रभावीपणे नेतृत्व केले. जानेवारी १९७३ मध्ये त्यांनी फील्ड मार्शल सॅम माणेकशॉ यांच्यानंतर  लष्करप्रमुख पद घेतले.

१९७२ मध्ये त्यांना पद्मभूषणने सन्मानित करण्यात आले. 

 कुटुंब आणि शिक्षण 
बेवूर यांचा जन्म ११ ऑगस्ट १९१६ रोजी शिवनी येथे  कन्नड देशस्थ ब्राह्मण कुटुंबात झाला. यांचे वडील सर गुरुनाथ वेंकटेश बेवूर आयसीएस अधिकारी होती. त्याच्या आईचे नाव रुक्मिणी बेवूर होते. गोपाळ बेवूरांनी १९२८ मध्ये देहरादून येथील कर्नल ब्राउन केंब्रिज स्कूल आणि प्रिन्स ऑफ वेल्स रॉयल इंडियन मिलिटरी कॉलेज शिक्षण घेतले. नंतर इंडियन मिलिटरी अकादमी येथे त्यांनी सैन्याधिकारी शिक्षण घेतले.. त्यांना १९३४ मध्ये कॅडेट कॅप्टन म्हणून नियुक्त करण्यात आले. या काळात त्यांनी लॉर्ड रॉलिन्सन ट्रॉफी जिंकली.

जनरल बेवूर यांचे लग्न १२ मार्च १९४३ रोजी राधिका गोखले यांच्याशी झाले. त्यांना दोन मुले आणि एक मुलगी होती. त्यांचा मोठा मुलगा ग्रुप कॅप्टन अनंत बेवूर यांनी भारतीय वायुसेनेत सेवा बजावली आणि श्रीलंकेत आणि सियाचीन ऑपरेशन्स दरम्यान आयपीकेएफसोबत काम पाहिले. हे आयएल-७६ या अवजड लष्करी वाहतूक विमान उडवणाऱ्या ४४ व्या स्क्वॉड्रनचे कमांडिंग ऑफिसर (सीओ) होते. त्यांचा धाकटा मुलगा केशव बेवूर भारतीय सेनेच्या एर व्हाइस मार्शल पदावरून निवृत्त झाला.

105x105अंश105x105अंश105x105अंश105x105अंश
पद्मभूषण परम विशिष्ट सेवा पदक समर सेवा स्टार पश्चिमी स्टार रक्षा पदक विशेष सेवा पदक संग्राम पदक सैनिक सेवा पदक भारतीय स्वातंत्र्य पदक स्वातंत्र्य पदकाच्या २५ व्या वर्धापन दिनानिमित्त २० वर्षे सेवा पदक ९ वर्षे सेवा पदक १९३९-१९४५ स्टार बर्मा स्टार युद्ध पदक १९३९-१९४५ भारत सेवा पदक

 संदर्भ 

वर्ग:भारताचे लष्करप्रमुख
वर्ग:नागरी सेवेतील पद्मभूषण पुरस्कारविजेते
वर्ग:ब्रिटिश भारतीय सैन्य अधिकारी
वर्ग:इ.स. १९८९ मधील मृत्यू
वर्ग:इ.स. १९१६ मधील जन्म
वर्ग:पुरुष चरित्रलेख